થોડા મહિના પહેલાં માલદીવમાં પણ બળવા જેવી સ્થિતિ હતી અને ત્યાં પણ ચીનની દખલગીરી દેખાઈ હતી. ભારતના હિતો ત્યાં જોખમાઇ તેવું લાગતું હતું. જોકે સત્તા પરિવર્તન પછી કેટલાક વર્તુળો ભારતનો આભાર માની રહ્યા છે કે માલદિવમાં સ્થિતિને કાબૂમાં રાખવામાં ભારતે અગત્યની ભૂમિકા ભજવી હતી. પણ હવે લંકામાં એવી ભૂમિકા ભજવી શકાશે કે કેમ તે સવાલ છે. શ્રીલંકા વધારે મોટો દેશ છે અને ભૂતકાળમાં ભારતે શાંતિ રક્ષક દળો મોકલીને મોટું નુકસાન વેઠ્યું હતું.